Valko-Venäjän presidentinvaali 2006
Presidentti Aleksandr Lukašenko ei hyväksy vierasta vaikutusta eikä vallankaappausta Valko-Venäjällä. Valko-Venäjän matkapuhelinyhtiö lähetti matkapuhelimiin viestin, minkä mukaan Oktjabrskaja-aukiolla provokaattorit suunnittelevat vaalipäivän illaksi verilöylyä ja että pitäisi varoa henkeään ja terveyttään. Teleyhtiö ei kommentoinut tarkemmin lähettämänsä viestin sisältöä. Opposition edustajat puolestaan lupaavat rauhallisia mielenosoituksia.
Valko-Venäjän presidentinvaali 2006
Valko-Venäjän turvallisuuspoliisin, KGB:n, päällikön Stepan Suhorenkon mukaan on paljastunut salajuoni. Hänen mukaansa Partnerstvo-niminen hallituksesta riippumaton ja rekisteröimätön yhdistys järjestäisi vääriä ovensuukyselyitä, minkä jälkeen järjestettäisiin pääkaupungissa mielenosoituksia ja otettaisiin lopulta hallintorakennukset haltuun.